b'\n_START_ARTICLE_\nSleepy Hollow (film)\n_START_SECTION_\nOm filmen\n_START_PARAGRAPH_\nSleepy Hollow, var en tributt til de mange skrekkfilmene fra det engelske filmselskapet Hammer Films, slik som Dr. Jekyll and Sister Hyde, og andre filmer som Frankenstein, Bride of Frankenstein, diverse Roger Corman skrekk filmer, Jason and the Argonauts, og Scream Blacula Scream. Bildet av den hodel\xc3\xb8se rytteren hadde fascinert Tim Burton helt siden han studerte p\xc3\xa5 Cal Arts p\xc3\xa5 1980-tallet, og da han ble tilbudt \xc3\xa5 regissere filmen var han ikke i tvil om hva han skulle._NEWLINE_Og selvf\xc3\xb8lgelig fikk Christopher Lee \xe2\x80\x93 en av Hammer Films store stjerner \xe2\x80\x93 en cameorolle i filmen som borgermesteren._NEWLINE_Flere av Burtons \xc2\xabgjengangere\xc2\xbb dukket opp i birollene (blant andre Michael Gough, Jeffrey Jones og Christopher Walken) og Christina Ricci spilte rollen som Katrina van Tassel. Rutinerte og velansette skuespillere som Miranda Richardson, Michael Gambon, Richard Griffiths og Ian McDiarmid hadde de viktigste birollene.\n_START_SECTION_\nHandling\n_START_PARAGRAPH_\nSleepy Hollow er l\xc3\xb8st basert p\xc3\xa5 Washington Irvings ber\xc3\xb8mte novelle Legenden om Sleepy Hollow fra 1820. Hovedpersonen er Ichabod Crane, som er en etterforsker fra New York, som drar til byen Sleepy Hollow for \xc3\xa5 l\xc3\xb8se en drapsg\xc3\xa5te. Tre mennesker har blitt drept i l\xc3\xb8pet av to uker. N\xc3\xa5r han kommer til byen er det en dyster stemning, mye t\xc3\xa5ke og n\xc3\xa6rmest falleferdige bygninger gj\xc3\xb8r at man f\xc3\xa5r inntrykk av en sp\xc3\xb8kelsesby._NEWLINE_Kort tid etter at Crane kommer til byen, blir enda en person drept. Crane starter \xc3\xa5 etterforske. Menneskene i byen forteller at det er den hodel\xc3\xb8se ryttaren som har drept alle personene og at de hver gang finnes uten hodet. Crane er fast bestemt p\xc3\xa5 at det fins en naturlig \xc3\xa5rsak til disse drapene. Som den realisten han er trekker han frem teorier og stiller seg blant annet sp\xc3\xb8rsm\xc3\xa5l om hvorfor morderen tar hodene, n\xc3\xa5r det ikke er for \xc3\xa5 skjule identiteten til ofrene. Etter hvert m\xc3\xb8ter Crane rytteren, sammen med dommeren i byen. Rytteren kapper av hodet til dommeren, og det triller ned til Crane. Ryttaren stikker sverdet sitt gjennom kraniet, som ligger mellom bena til Ichabod Crane. Etter m\xc3\xb8tet er Crane sjokkert og besvimer._NEWLINE_Han holder seg inne i senga og byboerne gj\xc3\xb8r seg klar til \xc3\xa5 hente en ny etterforsker fra New York. N\xc3\xa5 er Crane sikker p\xc3\xa5 at det ikke har sin naturlige \xc3\xa5rsak, men m\xc3\xa5 v\xc3\xa6re noe utenomjordisk. Selv om han er redd bestemmer han seg for \xc3\xa5 finne den hodel\xc3\xb8se rytteren. P\xc3\xa5 sin leting etter rytteren bes\xc3\xb8ker han en heks, og hun sp\xc3\xa5r at en demon vil fortelle hvor han vil finne graven til rytteren. Crane kommer fram til at rytteren er vekket fra de d\xc3\xb8de siden noen har stj\xc3\xa5let hodet fra rytterens grav._NEWLINE_I et kirkem\xc3\xb8te senere kommer rytteren til byen, men han kan ikke g\xc3\xa5 inn i kirken som er hellig. Crane har likevel en id\xc3\xa9 om hvem som har stj\xc3\xa5let hodet. De som er d\xc3\xb8de er arvinger foran en dame i en mektig familie i byen. Det ender med at rytteren f\xc3\xa5r igjen hodet sitt, og drar tilbake til helvete, og tar samtidig med seg tyven av hodet: konen til Baltus Van Tassel, Mary Van Tassel.\n_START_SECTION_\nMottagelse og vendepunkt\n_START_PARAGRAPH_\nFilmen Sleepy Hollow fikk en noe blandet mottagelse , men ble for det meste godt mottatt blant kritikerne, og s\xc3\xa6rlig Danny Elfmans gotiske filmmusikk mottok mye skryt. Elfmann fikk for\xc3\xb8vrig Saturn Award for beste filmmusikk.'